२०२१ ओमान तिरंगी मालिका (सहावी फेरी)

२०२१ ओमान तिरंगी मालिका (सहावी फेरी) ही ओमानमध्ये १३ ते २० सप्टेंबर २०२१ दरम्यान आयोजित केलेली आंतरराष्ट्रीय एकदिवसीय सामने असलेली तिरंगी क्रिकेट स्पर्धा होती. यजमान ओमानसह नेपाळ आणि अमेरिका या देशांनी सदर स्पर्धेत सहभाग घेतला होता.  सदर मालिका २०२३ क्रिकेट विश्वचषकसाठी पात्रता ठरविणाऱ्या २०१९-२२ आयसीसी क्रिकेट विश्वचषक लीग दोन या स्पर्धेअंतर्गत खेळविण्यात आली.

सदर स्पर्धेची ही सहावी फेरी नियोजनाप्रमाणे मार्च २०२१ मध्ये खेळवली जाणार होती, परंतु जगात कोरोनाव्हायरस या रोगाचा फैलाव झाल्यामुळे स्पर्धा पुढे ढकलण्यात आली. जानेवारी २०२१ मध्ये अमेरिकन क्रिकेट बोर्डाने टेक्सास येथे प्रशिक्षण घेण्यासाठी ४४ खेळाडूंची यादी जाहीर केली. परंतु १२ फेब्रुवारी २०२१ रोजी पुन्हा एकदा कोरोनाव्हायरसमुळे स्पर्धा पुढे ढकलण्यात आली. सरतेशेवटी १३ सप्टेंबर पासून स्पर्धा सुरू होईल असे ओमान क्रिकेट बोर्डाने ऑगस्ट २०२१ मध्ये स्पष्ट केले. पुढच्या आठवड्यात लगेचच आंतरराष्ट्रीय क्रिकेट संघटनेनी स्पर्धेचे वेळापत्रक जारी केले. स्पर्धेसाठी सराव करण्यासाठी अमेरिका आणि नेपाळने पापुआ न्यू गिनीविरुद्ध आंतरराष्ट्रीय एकदिवसीय सामने (वनडे) द्विपक्षीय मालिका खेळल्या. तेही सामने मस्कतमध्येच पार पडले.

ओमानने तीन सामने जिंकत लीग दोन मध्ये आघाडी कायम ठेवली. अमेरिकेने एक सामना जिंकला तर नेपाळने दोन सामने जिंकले.

गुणफलक

सामने

१ला सामना

२रा सामना

३रा सामना

४था सामना

५वा सामना

६वा सामना

इ.स. २०२१ मधील क्रिकेट